Грыгорый I (Папа Рымскі)

Грыгорый I Вялікі, ці Грыгорый Дваяслоў (~540, Рым — 12 сакавіка 604, Рым) — царкоўны пісьменнік, Папа Рымскі (590-604), прылічаны да святых. Вялікі рэфарматар Каталіцкай Царквы. Рэфармаваў літургію, увёў грыгарыянскі харалГрыгарыянскі харал //  С. 475..

 Біяграфія 
Паходзіў з сям’і патрыцыя. Будучы рымскім прэтарам, пакінуў пасаду, сваё багацце аддаў на заснаванне 7 манастыроў і сам стаў манахам. Пасля смерці Папы Пелагія II быў абраны на папскі сталец. Будучы папай, пашыраў сферы ўплываў рымскай царквы, дзеля чаго пасылаў сваіх месіянераў у Брытанію да англасаксаў, у Іспанію да вестготаў, умешваўся ў царкоўныя справы Францыі і Афрыкі, заяўляў аб сваім выключным праве выступаць вярхоўнай апеляцыйнай інстанцыяй для ўсёй Каталіцкай Царквы. 3 яго дзейнасцю ўзмацняюцца прэтэнзіі Рымскіх Папаў на сусветнае духоўнае панаванне. Рэфармаваў царкоўнае песнапенне і пакінуў пасля сябе шэраг твораў багаслоўскага і рэлігійна-маральнага зместу, у тым ліку «», якое на працягу многіх гадоў было сапраўды кодэксам для духавенства. Разам з тым ён варожа ставіўся да свецкай адукацыі, знішчаў многія антычныя літаратурныя помнікі. Вёў змаганне з канстанцінопальскім патрыярхам за першынство ў хрысціянскай Царкве. За свае ўчынкі быў прылічаны хрысціянскай Царквой да ліку святых. Яго творы ў свой час былі надзвычай пашыраны ў краінах Еўропы, былі таксама вядомы і на Русі. У сваёй «Прадмове… ва ўсю Біблію» Ф. Скарына называе Грыгорыя Вялікага «учителем вселенским».Скарына Ф. Творы:… С. 156.

У 594 пагадзіўся выплачваць лангабардам штогадовую даніну.

 Крыніцы 

 Літаратура 


 Спасылкі 

Катэгорыя:Папы Рымскія
Катэгорыя:Аніцыі
Катэгорыя:Святыя паводле алфавіта
Катэгорыя:Хрысціянскія святыя VI стагоддзя
Катэгорыя:Дактары Касцёла
Катэгорыя:Айцы Царквы
Катэгорыя:Кананізаваныя Папы Рымскія
Катэгорыя:Каталіцкія і праваслаўныя святыя
Катэгорыя:Рымскія святыя
Катэгорыя:Лацінскія пісьменнікі
Катэгорыя:Пісьменнікі VI стагоддзя
Катэгорыя:Патрыстыка
Катэгорыя:Царкоўныя дзеячы VI стагоддзя
Катэгорыя:Царкоўныя дзеячы VII стагоддзя